สังคมข่าวหุ้น
ดัชนีตลาดหุ้นไทยปิดที่ระดับ 1,609.17 จุด +3.75 จุด มูลค่าซื้อขาย 43,168.03 ลบ. จับตาอัตราเงินเฟ้อของไทย รวมถึงการเดินหน้าหาเสียงเลือกตั้งในไทย
ดัชนีตลาดหุ้นไทยปิดที่ระดับ 1,609.17 จุด +3.75 จุด มูลค่าซื้อขาย 43,168.03 ลบ. จับตาอัตราเงินเฟ้อของไทย รวมถึงการเดินหน้าหาเสียงเลือกตั้งในไทย
2 เม.ย. 2566

ดัชนีตลาดหุ้นไทยปิดที่ระดับ  1,609.17 จุด เพิ่มขึ้น 3.75 จุด มูลค่าการซื้อขาย 43,168.03 ล้านบาท จับตาอัตราเงินเฟ้อของไทย รวมถึงการเดินหน้าหาเสียงเลือกตั้งในไทย น่าจะส่งผลให้มีเงินเข้าสู่ระบบเศรษฐกิจมากขึ้น
GUNKUL ราคาหุ้นล่าสุด (31 มี.ค. 2566) ปรับเพิ่มขึ้น 3.06% รอข่าวดี กกพ. ประกาศผลผู้ชนะการประมูลโครงการพลังงานหมุนเวียนในรูปแบบ FiT ในวันที่ 5 เม.ย.นี้ โชว์ก่อนหน้านี้มีโครงการที่ผ่านเกณฑ์คุณสมบัติและเทคนิคขั้นต่ำจำนวน 25 โครงการ ทั้งโซลาร์ฟาร์ม โซลาร์พ่วงแบตเตอรี่ และพลังงานลม รวม 1,100 เมกะวัตต์ อีกทั้งยังมีความพร้อมเข้าร่วมประมูลโครงการพลังงานหมุนเวียน ที่ภาครัฐเตรียมเปิดรับซื้อระยะที่สองอีก 3,668.5 เมกะวัตต์ ซึ่งยังเป็นไปตามความร่วมมือระหว่าง GUNKUL กับกลุ่ม GULF เพื่อพัฒนาโครงการพลังงานหมุนเวียนร่วมกัน
SCG Decor จ่อเสนอขายหุ้นไอพีโอปลายปีนี้ หลังผลโหวตที่ประชุมผู้ถือหุ้น COTTO วันที่ 23 พ.ค. 2566 เสร็จสิ้น จากนั้นเตรียมยื่นไฟลิ่ง ก.ล.ต. หากไฟเขียว พร้อมตั้งโต๊ะเทนเดอร์หุ้น COTTO ราคา 2.40 บาททันที มั่นใจหลังควบรวมธุรกิจรายได้รวมเพิ่มขึ้นเป็น 3 หมื่นล้านบาท สยายปีกสู่อาเซียน คว้าโอกาสตลาดโต 6 เท่า จะส่งผลให้มีการเติบโตได้อย่างรวดเร็ว
มาตามนัด GULF ประกาศ COD โรงไฟฟ้า GPD ขนาด 662.5 เมกะวัตต์ เมื่อวันที่ 31 มี.ค. 2566 มีสัญญาซื้อขายไฟกับ กฟผ. เป็นระยะเวลา 25 ปี พร้อมเตรียมทยอย COD หน่วยที่ 2-4 ภายในเดือน ต.ค. 2566, มี.ค.และ ต.ค. 2567 หลังจ่ายไฟโรงไฟฟ้า GSRC ครบ 2,650 เมกะวัตต์ตั้งแต่ปี 2564-2565
RT คาดปีนี้เป็นปีแห่งการพลิกฟื้นธุรกิจ วางเป้ารายได้ไม่ต่ำกว่า 3,000 ล้านบาท มั่นใจพ้นจุดต่ำสุดแล้ว โชว์แบ็กล็อก 10,357 ล้านบาท ทยอยรับรู้ในช่วง 3 ปีจากนี้ จ่อบุ๊กรายได้ปีนี้ 3,000 ล้านบาท พร้อมเล็งประมูลใหม่อีกหลายโครงการ ล่าสุดยื่นข้อเสนอโครงการอ่างเก็บน้ำกรมชลประทานแล้ว 2 โครงการ เตรียมยื่นซองชิงงานทางพิเศษกะทู้-ป่าตอง วงเงิน 14,670.57 ล้านบาท ในวันที่ 7 เม.ย.นี้
CV ออกหุ้นกู้อายุ 2 ปี 6 เดือน ครบกำหนดไถ่ถอนปี 2568 อัตราดอกเบี้ยคงที่ 7.25% ต่อปี ชำระดอกเบี้ยทุก ๆ 3 เดือน ตลอดอายุหุ้นกู้ จำนวนเสนอขายไม่เกิน 3 แสนหน่วย คิดเป็นมูลค่าเสนอขายไม่เกิน 300 ล้านบาท มูลค่าที่ตราไว้หน่วยละ 1,000 บาท ราคาที่เสนอขายหน่วยละ 1,000 บาท เตรียมเสนอขายหุ้นกู้ระหว่างวันที่ 8 – 10 พ.ค. 2566
ราคาหุ้น DELTA ล่าสุด (31 มี.ค. 2566) ระหว่างวันปรับขึ้นไปสูงสุด 1,154 บาท ก่อนปิดตลาดที่ 1,142 บาท เพิ่มขึ้่น 42 บาท หรือปรับขึ้น 3.82% คาดมีการเก็งกำไรเรื่องแตกพาร์ จากหุ้นละ 1 บาท เป็นหุ้นละ 0.10 บาท ที่จะมีการขออนุมัติจากที่ประชุมสามัญผู้ถือหุ้นประจำปี 2566 ในวันที่ 7 เม.ย.นี้ โดยหลังจากแตกพาร์ ราคาหุ้นในกระดานจะปรับลดลงจากกว่า 1,000  บาท เป็นกว่า 100 บาท
ตลาดหลักทรัพย์ฯ ให้ DELTA และ ITTHI เข้าข่ายมาตรการกำกับการซื้อขาย ระดับ 1 : ห้ามคำนวณวงเงินซื้อขาย และ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์)  ตั้งแต่วันที่  3 -21 เม.ย. 2566 ส่งผลให้สภาพคล่องการเก็งกำไรปรับลง